<http://schema.org/articleBody>
"Va tardar nom\u00E9s 16 minuts a igualar el r\u00E8cord de C\u00E9sar. I aix\u00F2 que en la primera pilota que va tocar, de cap, tot i estar en una posici\u00F3 franca per provar de fer gol va preferir cedir-la a Xavi perqu\u00E8 el de Terrassa fes l&amp;#039;1-0. Els poc m\u00E9s de 60.000 valents que van desafiar el vent i la pluja per anar al Camp Nou sabien que ahir seria un dia hist\u00F2ric i no se&amp;#039;l volien perdre. Messi havia marcat en els sis partits anteriors -ha fet 20 gols en els \u00FAltims 8 partits seguits, comptant el de la selecci\u00F3 argentina-, i res feia pensar que contra el Granada no vei\u00E9s porteria un altre cop. I no en va tenir prou d&amp;#039;empatar el r\u00E8cord de C\u00E9sar de 232 gols -corregit pel Bar\u00E7a dimarts despr\u00E9s d&amp;#039;una investigaci\u00F3 de  La Vanguardia -, sin\u00F3 que va seguir amb la seva voracitat de les \u00FAltimes jornades, va marcar el seu en\u00E8sim  hat trick amb el Bar\u00E7a i va deixar el nou r\u00E8cord en 234 dianes. Un xifra que segurament anir\u00E0 augmentant, ja que l&amp;#039;argent\u00ED nom\u00E9s t\u00E9 24 anys -en far\u00E0 25 aquest any per Sant Joan- i ning\u00FA \u00E9s capa\u00E7 de dir on quedar\u00E0 fixat el nou r\u00E8cord. La primera acci\u00F3 de Messi en el partit va ser una assist\u00E8ncia a Xavi i la segona un xut a porta que Julio C\u00E9sar va aturar amb seguretat. Per\u00F2 als 16 minuts el porter del Granada no va poder evitar que l&amp;#039;argent\u00ED remat\u00E9s de volea una centrada de Cuenca i ajust\u00E9s el xut al segon pal. I mentre Messi celebrava el 232\u00E8 gol amb el Bar\u00E7a amb els companys, als videomarcadors del Camp Nou va apar\u00E8ixer la foto de l&amp;#039;argent\u00ED al costat de la de C\u00E9sar i per la megafonia de l&amp;#039;estadi Manel Vich va cridar: &amp;quot;Gr\u00E0cies, Leo&amp;quot;. Per\u00F2 Messi sempre en vol m\u00E9s. Despr\u00E9s que l&amp;#039;equip sort\u00EDs del descans una mica despistat i permet\u00E9s que el Granada empat\u00E9s a dos gols, Messi va sortir al rescat amb el seu segon encert de la nit, una preciosa vaselina per sobre del porter marca de la casa, molt semblant al seu primer gol amb el Bar\u00E7a contra l&amp;#039;Albacete quan nom\u00E9s tenia 16 anys. I encara va tenir temps d&amp;#039;arrodonir la nit amb un tercer gol, quasi sense angle. Amb els tres gols d&amp;#039;ahir a la nit, a banda d&amp;#039;arribar als 234 gols i superar C\u00E9sar, les xifres de Messi s\u00F3n estratosf\u00E8riques. De moment ja \u00E9s el m\u00E0xim golejador de la Lliga amb 34 gols -el seu r\u00E8cord-, dos per sobre de Cristiano Ronaldo. Si la temporada passada l&amp;#039;argent\u00ED va acabar amb 53 gols en totes les competicions, amb els tres d&amp;#039;ahir ja n&amp;#039;ha fet 54. Una altra marca personal que superar\u00E0 en l&amp;#039;any que fulminar\u00E0 tots els r\u00E8cords.  Cruyff, debut contra el Granada El 20 de mar\u00E7 del 2012 passar\u00E0 a la hist\u00F2ria del Bar\u00E7a perqu\u00E8 \u00E9s el dia que Messi va superar el r\u00E8cord de gols de C\u00E9sar. El partit ser\u00E0 recordat per sempre, i per tant el convidat de pedra tamb\u00E9, el Granada. Curiosament, el club andal\u00FAs, que ha visitat poques vegades l&amp;#039;estadi blaugrana -feia 35 anys de l&amp;#039;\u00FAltima visita-, ja va ser el protagonista d&amp;#039;un altre dia hist\u00F2ric per al bacelonisme, el 28 d&amp;#039;octubre del 1973. Aquell dia al Camp Nou Johan Cruyff va fer el debut en partit oficial amb la samarreta blaugrana, i el rival tamb\u00E9 va ser el Granada. Cruyff va marcar dos gols (4-0 al final) i a partir de llavors el Bar\u00E7a ja no va perdre cap partit m\u00E9s aquella temporada -1973/1974- i va proclamar-se campi\u00F3 14 anys despr\u00E9s de l&amp;#039;\u00FAltima vegada. El debut de Cruyff amb la samarreta blaugrana va estar envoltat de pol\u00E8mica. L&amp;#039;acord entre el Bar\u00E7a i l&amp;#039;Ajax es va tancar a l&amp;#039;agost, i Cruyff es va estrenar en un amist\u00F3s amb el Bruges, per\u00F2 el  transfer de la Federaci\u00F3 Holandesa de Futbol va tardar molt a arribar per problemes burocr\u00E0tics. Tot es va desencallar un dissabte al mat\u00ED, i la Federaci\u00F3 Espanyola va fer una excepci\u00F3 i va permetre tramitar la fitxa de l&amp;#039;holand\u00E8s un dissabte a la tarda, un fet in\u00E8dit que no va agradar gens al Granada. Dos dies hist\u00F2rics i el mateix rival com a protagonista accidental."^^<http://www.w3.org/2001/XMLSchema#string>
<http://www.arabalears.cat/esports/Messi-marca-gols-anys_0_667733310.html>